Hypergamia

Hypergamia on käsite biologiassa ja yhteiskuntatieteissä. Yhteiskuntatieteissä hypergamia tarkoittaa "ylöspäin naimista", toisin sanoen omaa asemaansa korkeamman puolison löytämistä.

Naiset ovat miehiä valikoivampia kumppaninsa valinnassa (Feingold, 1992; Hatfield & Sprecher, 1995; Hill & Hurtado, 1996; Kenrick et al., 1990).

Biologiassa ja evoluutiopsykologiassa hypergamia tarkoittaa lisääntymiskäyttäytymistä (seksuaalikäyttäytymistä), jossa naiset (yleensä) tai miehet (joskus) etsivät kumppaneita, jotka ovat objektiivisesti katsoen parempikuntoisia kuin he itse. Naaraiden hypergaminen käyttäytyminen johtuu yksinkertaisesti siitä, että anisogamiasta johtuen naaraiden kyky tuottaa jälkeläisiä on paljon rajoitetumpi kuin urosten, joten paras strategia geenien siirtämiseksi eteenpäin on valita mahdollisimman laadukas kumppani.

Tyypillisesti ihmiset pariutuvat samantasoisten kanssa älykkyyden, fyysisen viehättävyyden ja useimpien muiden tekijöiden suhteen, kuitenkin siten, että miehet ovat yleensä jonkin verran vaimojaan tasokkaampia ("marriage gradient", hypergamia), jopa suhteessa sukupuolten yleisiin tasoeroihin. Tätä tukee havainto, että alimman tason miehillä ja korkeimman tason naisilla on vaikeinta löytää kumppania. Seksin katsotaan olevan vastine tästä statuserosta. Lyhyissä seksisuhteissa tämä statusero lienee vielä suurempi kuin avioliitoissa.Sexual Economics: Sex as Female Resource for Social Exchange in Heterosexual Interactions, Roy F. Baumeister, Florida State University, Kathleen D. Vohs, University of Utah, Personality and 
Social Psychology Review, 8 (4), 339 – 363: preprint, page 50

Naiset haluavat jonkin verran pidemmän, tukevamman, ja vanhemman miehen, miehet vastaavasti lyhyemmän, hoikemman ja nuoremman naisen. Ulkonäkö ja tulotaso olivat absoluuttisesti haluttavia molemmilla sukupuolilla.

Ikä: Vähän vanhempi mies
Yhtenä hypergamian muotona on pidetty pariutumista  vanhemman kumppanin kanssa. Suomessa miesten ensimmäisen avioliiton keskimääräinen solmimisikä on hieman naisia suurempi (n. 2,1 vuotta).

Treffipalvelussa naiset halusivat 0 - 9 vuotta vanhemman, miehet 0 - 9 vuotta nuoremman kumppanin.

Pidempi mies
Treffipalvelututkimuksessa naisia eivät lainkaan kiinnostaneet heitä lyhyemmät miehet eikä miehiä heitä pidemmät naiset. 5 - 12,5 cm pidempi mies oli kiinnostava ja yli 12,5 cm pidempi vielä kiinnostavampi. Absoluuttisella pituudella ei ollut merkitystä naisille. Miehiä auttoi vain hieman, että nainen olisi 160 - 185 cm. 

Naiset suosivat vähän keskimääräistä pidempiä miehiä, eivät pisimpiä. Länsimaissa keskimääräistä pidemmät miehet ja lyhyemmät naiset saavatkin enemmän lapsia. Siksi miesten keskipituus on kasvanut nopeammin kuin naisten. Amerikkalaistutkimuksessa 10 000 dollaria tuloissa kompensoi kymmentä senttiä pituudessa.

Tinderissä naiset usein ilmoittavat suosivansa yli 180-senttisiä miehiä. Tinderiin tulikin maksullinen pituusfiltteri vuonna 2025.

Tulotaso auttaa
Treffipalvelussa suurituloiset miehet kiinnostivat naisia jonkin verran enemmän ja suurituloiset naiset miehiä hieman enemmän kuin muut.

 Hypergamian syyt 
Gilles Saint-Paul (2008) väitti matemaattisten mallien perusteella, että naisten hypergamia ihmisrodussa johtuu siitä, että naisilla on enemmän menetettävää yksiavioisesta seksuaalisesta käyttäytymisestä (kun otetaan huomioon heidän alhaisempi lisääntymisnopeutensa ja rajalliset hedelmällisyyskaudet), minkä avioliitto voi kompensoida. Avioliitto heikentää naisen jälkeläisten geneettistä kokonaislaatua sikäli kuin se sulkee pois mahdollisuuden hedelmöitymiseen miehen kanssa, joka on vielä laadukkaampi kuin naisen kumppani, vaikka se ei lisäisikään kyseisen vanhemman panosta lapsen kasvatukseen. Tämä vaje voidaan kuitenkin korvata geneettisesti alempiarvoisen aviomiehen vanhempien panoksella lasten kasvatuksessa.Saint-Paul, G. (2008). Genes, Legitimacy and Hypergamy: Another look at the economics of marriage. Econstor, IZA Discussion Papers, No. 4456.

 Viitteet 

Luokka:Lisääntyminen
Luokka:Avioliitto